CELEX: 32014R1092
Language: et
Date: 2014-10-16 00:00:00
Title: Komisjoni määrus (EL) nr 1092/2014, 16. oktoober 2014 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses magusainete kasutamisega teatavates puuvilja-, marja- ja köögiviljavõietes  EMPs kohaldatav tekst

17.10.2014   
            
            
               ET
            
            
               Euroopa Liidu Teataja
            
            
               L 299/19
            
         KOMISJONI MÄÄRUS (EL) nr 1092/2014,
   16. oktoober 2014,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses magusainete kasutamisega teatavates puuvilja-, marja- ja köögiviljavõietes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Kõnealust liidu loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               24. aprillil 2014 esitati taotlus magusainete kasutamise lubamiseks kõikides toodetes, mis kuuluvad määruse (EÜ) nr 1333/2008 II lisas esitatud toidu alamkategooriasse 04.2.5.3 „Muud sarnased puuvilja-, marja- ja köögiviljavõided”. Sellesse kategooriasse kuuluvad nõukogu direktiivis 2001/113/EÜ (3) määratletud puu- ja köögiviljadžemmide, -želeede ja -marmelaadide sarnased puuvilja-, marja- ja köögiviljavõided. Taotlus tehti seejärel liikmesriikidele kättesaadavaks vastavalt määruse (EÜ) nr 1331/2008 artiklile 4.
            
         
               (4)
            
            
               Nõukogu direktiivis 2001/113/EÜ kirjeldatakse džemme, želeesid ja marmelaade ning määratletakse need. Džemmi, želee ja marmelaadi sarnased puuvilja-, marja- ja köögiviljavõided, mis kuuluvad toidu alamkategooriasse 04.2.5.3, võivad sisaldada lisaks direktiivi 2001/113/EÜ II lisas loetletud koostisosadele ka muid koostisosi (nt vitamiine, mineraalaineid ning lõhna- ja maitseaineid).
            
         
               (5)
            
            
               Määruse (EÜ) nr 1333/2008 II lisa kohaselt võib vähendatud energiasisaldusega džemmides, želeedes ja marmelaadides ning muudes samalaadsetes puuvilja- ja marjavõietes, nt kuivatatud puuvilja põhistes võietes, mis on vähendatud energiasisaldusega või suhkrulisandita, kasutada järgmisi magusaineid: aspartaami (E 951), neotaami (E 961) ja aspartaam-atsesulfaamsoola (E 962).
            
         
               (6)
            
            
               Kõnealuste magusainete kasutamise laiendamine kõikidele muudele samalaadsetele vähendatud energiasisaldusega puuvilja-, marja- ja köögiviljavõietele lubab neid kasutada ka vähendatud energiasisaldusega džemmides, želeedes ja marmelaadides.
            
         
               (7)
            
            
               Kuna puuvilja-, marja- ja köögiviljavõideid kasutatakse džemmide, želeede ja marmelaadide asendajana, ei suurenda kõnealuste magusainete kasutamine tarbijate kokkupuudet nendega ega tekita ohutusprobleeme.
            
         
               (8)
            
            
               Vastavalt määruse (EÜ) nr 1331/2008 artikli 3 lõikele 2 peab selleks, et ajakohastada määruse (EÜ) nr 1333/2008 II lisas sätestatud Euroopa Liidu loetelu toidus kasutada lubatud lisaainete kohta, küsima arvamust Euroopa Toiduohutusametilt, välja arvatud juhul, kui selline ajakohastamine tõenäoliselt ei mõjuta inimeste tervist. Kuna magusainete aspartaam (E 951), neotaam (E 961) ja aspartaam-atsesulfaamsool (E 962) kasutamise lubamine edaspidi ka kõikides muudes samalaadsetes vähendatud energiasisaldusega puuvilja-, marja- ja köögiviljavõietes kujutab endast kõnealuse loetelu ajakohastamist ja tõenäoliselt ei mõjuta inimeste tervist, ei ole vaja Euroopa Toiduohutusameti arvamust küsida.
            
         
               (9)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Nõukogu direktiiv 2001/113/EÜ, 20. detsember 2001, inimtoiduks ettenähtud puuviljadžemmide, -želeede ja -marmelaadide ning magustatud kastanipüree kohta (EÜT L 10, 12.1.2002, lk 67).
   
      LISA
      Määruse (EÜ) nr 1333/2008 II lisa E osas asendatakse toidu alamkategooria 04.2.5.3 „Muud sarnased puuvilja-, marja- ja köögiviljavõided” kanded E 951, E 961 ja E 962 järgmisega:
      
         
                      
                  
                  
                     „E 951
                  
                  
                     Aspartaam
                  
                  
                     1 000
                  
                  
                      
                  
                  
                     Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võided, vähendatud energiasisaldusega või suhkrulisandita
                  
               
                      
                  
                  
                     E 961
                  
                  
                     Neotaam
                  
                  
                     32
                  
                  
                      
                  
                  
                     Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita
                  
               
                      
                  
                  
                     E 962
                  
                  
                     Aspartaam-atsesulfaamsool
                  
                  
                     1 000
                  
                  
                     (11)b (49) (50)
                  
                  
                     Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita”